open-index/open-wikipedia-markdown huggingface dataset:
Ανίμπαλ Άλβαρεθ Μπουκέλ

Ο **Ανίβαλ Άλβαρες (υ) Μπουκέλ** (*Aníbal Álvarez Bouquel*, 1 Δεκεμβρίου 1809 &ndash; 5 Απριλίου 1870) ήταν Ισπανός αρχιτέκτονας και θεωρητικός της αρχιτεκτονικής, που σταδιοδρόμησε στη Μαδρίτη.

## Βιογραφικά στοιχεία
Ο Ανίβαλ Άλβαρες γεννήθηκε στη Ρώμη και μεγάλωσε στην πόλη αυτή. Το 1827 ο πατέρας του, που ήταν ο σημαντικός γλύπτης Χοσέ Άλβαρεθ ντε Περέιρα υ Κουμπέρο, επέστρεψε με την οικογένειά του στην Ισπανία. 

thumb|right|Το Μέγαρο του Μαρκησίου της Γκαβίρια στην Οδό Αρενάλ της Μαδρίτης
Ο Ανίβαλ άρχισε τις σπουδές του στη Βασιλική Ακαδημία Καλών Τεχνών του Σαν Φερνάντο της Μαδρίτης, όπου είχε καθηγητή τον Ισίδρο Γκονθάλεθ Βελάθκεθ. Αποφοιτώντας πρώτος, εξασφάλισε υποτροφία από την Ακαδημία του Σαν Φερνάντο για ανώτερες σπουδές, οπότε ταξίδεψε και πάλι στη Ρώμη και συνέχισε εκεί τις σπουδές του για μια περίοδο τεσσάρων ετων, από το 1832 μέχρι το 1835. Επέστρεψε στη Μαδρίτη για να εργασθεί ως αρχιτέκτονας, και απασχολήθηκε με τη σχεδίαση ποικιλίας κτισμάτων. Το 1844 διορίσθηκε επικεφαλής του Τομέως Αρχιτεκτονικής της Βασιλικής Ακαδημίας του Σαν Φερνάντο, ενώ από το 1846 έως τον θάνατό του είχε την ευθύνη των οικονομικών του ρηθέντος ιδρύματος. Επιπλέον, ο Βασιλιάς της Ισπανίας, εκτιμώντας το έργο του, τον διόρισε «επίσημο αρχιτέκτονα του Βασιλικού Οίκου».

Εκτός από το καθαυτό έργο του, αξιόλογη υπήρξε η συμβολή του Άλβαρες Μπουκέλ στη διάσωση και τη μελέτη των ερειπίων ιστορικών ιδρυμάτων από την αρχαιολογική επτροπή, της οποίας ήταν μέλος.

Ο Ανίβαλ Άλβαρες Μπουκέλ πέθανε στη Μαδρίτη σε ηλικία 60 ετών.

## Επιλεγμένα έργα
Από τα έργα του Ανίβαλ Άλβαρες στην πόλη της Μαδρίτης ξεχωρίζουν τα εξής:

* Η Αίθουσα Συνεδριάσεων του Μεγάρου της Γερουσίας της Ισπανίας (*Palacio del Senado*) στην Πλατεία Ισπανικού Ναυτικού (1840)
* Ο Οίκος Canga Argüelles στην Οδό de los Capuchinos (1844)
* Το Μέγαρο δε Αβράντες (*Palacio de Abrantes*) στην κεντρική Οδό Μαγιόρ
* Το Μέγαρο του Μαρκησίου της Γκαβίρια (*Palacio del Marqués de Gaviria*) στην Οδό Αρενάλ (1846-1847)
* Το Μνημείο του Μαρκησίου Επέγια στο Κοιμητήριο του Αγίου Λουδοβίκου
* Το Μέγαρο του Δούκα Σαβιγιάνο
* Το Νοσοκομείο της Πριγκίπισσας
* Το Μέγαρο της Τράπεζας Φομέντο

## Παραπομπές


## Πηγές
* Το λήμμα «Άλβαρεζ Μπουζέλ Αννίβας» στη *Νέα Ελληνική Εγκυκλοπαίδεια* «Χάρη Πάτση», τόμος 3, σσ. 659-660

## Εξωτερικοί σύνδεσμοι
* 

Κατηγορία:Ισπανοί αρχιτέκτονες
Γκότφρηντ Μπεμ

Ο **Γκότφρηντ Μπεμ** (*Gottfried Böhm*, 23 Ιανουαρίου 1920 – 9 Ιουνίου 2021) ήταν Γερμανός αρχιτέκτονας, χαρακτηριζόμενος και ως γλύπτης. Απέκτησε τη φήμη του σχεδιάζοντας κτήρια παρόμοια με γλυπτά, αλλά κατασκευασμένα από «σκληρά» υλικά: μπετόν, ατσάλι και γυαλί. Μπορεί να χαρακτηρισθεί ως ένας από τους πρώτους μπρουταλιστές. Το πρώτο έργο που σχεδίασε μόνος του ο Μπεμ ήταν το παρεκκλήσιο «Παναγία των Ερειπίων» στην Κολωνία (σήμερα έχει ενσωματωθεί στο ανακαινισμένο μουσείο «Κολούμπα» σε σχέδια του Ελβετού Πέτερ Τσούμτορ). Το παρεκκλήσιο αυτό ολοκληρώθηκε το 1949 στο σημείο όπου προϋπήρχε μεσαιωνικός ναός της Αγίας Κολούμπα, που καταστράφηκε από τους βομβαρδισμούς του Β΄ Παγκόσμιου Πολέμου. Αλλά και το πλέον επιδραστικό και αναγνωρίσιμο κτήριο του Μπεμ είναι χριστιανικός ναός: ο προσκυνηματικός Ναός της Μαρίας, Βασίλισσας της Ειρήνης στο Neviges του Φέλμπερτ. Από τα τελευταία έργα στα οποία αναμίχθηκε ο Μπεμ είναι το Θέατρο Χανς Ότο στο Πότσδαμ (2006) και το Κεντρικό Τζαμί της Κολωνίας (ολοκληρώθηκε το 2018).

Το 1986 ο Μπεμ έγινε ο πρώτος Γερμανός που βραβεύθηκε ποτέ με το κορυφαίο αρχιτεκτονικό Βραβείο Πρίτσκερ. 

Ο Μπεμ ήταν έγγαμος με την επίσης αρχιτέκτονα Ελίζαμπετ Χάγκενμύλερ μέχρι τον θάνατό της το 2012. Η Ελίζαμπετ τον υποβοήθησε σε αρκετά έργα του, κυρίως μέσα από τον σχεδιασμό εσωτερικών χώρων. Απέκτησαν 4 γιους, τον Στέφαν, τον Πέτερ, τον Πάουλ και τον Μάρκους, εκ των οποίων οι πρώτοι τρεις έγιναν επίσης αρχιτέκτονες, ενώ ο Μάρκους εργάσθηκε ως ζωγράφος.

Ο Γκότφρηντ Μπεμ πέθανε στο σπίτι του στην Κολωνία. σε ηλικία 101 ετών. 

## Παραπομπές


Κατηγορία:Γερμανοί αρχιτέκτονες
Κατηγορία:Αρχιτέκτονες του 20ού αιώνα
Κατηγορία:Αιωνόβιοι
Σάρλοτ Λόρενς

Η **Σάρλοτ Λόρενς ** () (γεννημένη στις 8 Ιουνίου 2000)  είναι Αμερικανίδα τραγουδίστρια-τραγουδοποιός και μοντέλο.

## Πρώιμη ζωή

Η Λόρενς γεννήθηκε και μεγάλωσε στο Λος Άντζελες . Είναι κόρη της ηθοποιού Christa Miller και του τηλεοπτικού παραγωγού Bill Lawrence. Η Λόρενς είναι η ανιψιά της ηθοποιού Σούζαν Σεντ Τζέιμς (Susan Saint James). Ο προ-προ-προπάππος της από τον πατέρα της ήταν ο μεγιστάνας των ακινήτων William Van Duzer Lawrence, ο οποίος ήταν ολλανδικής καταγωγής. Άρχισε να τραγουδάει από παιδί. Η Λόρενς φοίτησε στο λύκειο Marymount στο Λος Άντζελες, όπου ήταν μέλος ομάδων βόλεϊ και μπάσκετ.

## Καριέρα

Η Σάρλοτ υπέγραψε στο IMG Models και έχει εμφανιστεί σε περιοδικά όπως Teen Vogue και Harper's Bazaar. Τον Ιούνιο του 2018, κυκλοφόρησε το ντεμπούτο της EP *Young*.

Τον Ιανουάριο του 2021, η Λόρενς ανακοίνωσε το δεύτερο EP της με τίτλο *Charlotte*, το οποίο κυκλοφόρησε στις 5 Μαρτίου 2021.

## Δισκογραφία

*Young (2018)
*Charlotte (2021)

## Παραπομπές


Κατηγορία:Αμερικανίδες τραγουδίστριες
Κατηγορία:Αμερικανίδες μοντέλα
Κομάντσι

Οι **Κομάντσι** είναι μια ιθαγενής φυλή στις νότιες πεδιάδες των σημερινών ΗΠΑ. Η φυλή είναι αναγνωρισμένη από την ομοσπονδιακή κυβέρνηση των ΗΠΑ ως το "Έθνος των Κομάντσι" και έχει την έδρα της στο Λώτον της πολιτείας της Οκλαχόμα.

Η γλώσσα των Κομάντσι ανήκει στην Ουτο-Αζτεκική οικογένεια. Αρχικά ήταν μια διάλεκτος των Σοσόνι αλλά σταδιακά διαφοροποιήθηκε και έγινε διαφορετική γλώσσα. Οι ίδιοι οι Κομάντσι ήταν κάποτε μέρος της φυλής των Σοσόνι.

Το όνομά τους προέρχεται από το όνομα που τους είχε δώσει η φυλή Ούτε και που σημαίνει εχθρός. 

Η πρώτη αναφορά στη φυλή τους εμφανίζεται το 1706 όταν οι Ισπανικές αρχές ανέφεραν ότι οι Κομάντσι ετοιμάζονταν να επιτεθούν σε απομακρυσμένες περιοχές στο σημερινό νότιο Κολοράντο.

Τον 18ο και 19ο αιώνα οι Κομάντσι ζούσαν στις περιοχές που σήμερα αποτελούν το βορειοδυτικό Τέξας, το ανατολικό Νέο Μεξικό, το νοτιοανατολικό Κολοράντο, το νοτιοδυτικό Κάνσας, τη δυτική Οκλαχόμα και τη βόρεια πολιτεία της Τσιουάουα του Μεξικού. Ζούσαν νομαδική ζωή με επίκεντρο το άλογο και το κυνήγι του βίσονα. Έκαναν ανταλλαγές προϊόντων με γειτονικές φυλές καθώς και Ισπανούς, Γάλλους και Αμερικανούς αποίκους.

Με την είσοδο όλο και περισσοτέρων λευκών Αμερικανών στις περιοχές τους, οι Κομάντσι ξεκίνησαν επιδρομές τόσο στους λευκούς όσο και σε άλλες φυλές ιθαγενών. Έπαιρναν αιχμαλώτους που είτε τους χρησιμοποιούσαν σαν σκλάβους, είτε τους πουλούσαν στους Ισπανούς και αργότερα τους Μεξικανούς αποίκους, είτε τους ενέτασσαν στη φυλή τους.

Ως αποτέλεσμα της συνεχής ροής αποίκων, το συνεχή πόλεμο και την αυξημένη θνησιμότητα από νέες για αυτούς ασθένειες που εισήχθησαν από τους Ευρωπαίους, οι Κομάντσι αναγκάστηκαν από τη δεκαετία του 1870 και μετά να ζουν πλέον σε συγκεκριμένες περιοχές που τους είχαν παραχωρήσει οι ΗΠΑ.

Σήμερα το έθνος των Κομάντσι αριθμεί περίπου 17000 ανθρώπους, οι περισσότεροι από τους οποίους ζουν στην Οκλαχόμα.

## Παραπομπές


## Βιβλιογραφία

* Kavanagh, Thomas W., The Comanches: A History 1706–1875, 1996, University of Nebraska Press 

Κατηγορία:Ιθαγενείς της Βόρειας Αμερικής
Ευρωπαϊκό Πρωτάθλημα Ποδοσφαίρου Γυναικών 2022

Το **Ευρωπαϊκό Πρωτάθλημα Ποδοσφαίρου Γυναικών 2022** (αγγλικά: *2022 UEFA European Women's Football Championship*), γνωστό ως **UEFA Women's Euro 2022**, ήταν το 13ο Ευρωπαϊκό Πρωτάθλημα Ποδοσφαίρου Γυναικών της UEFA, ενός τετραετούς διεθνούς πρωταθλήματος ποδοσφαίρου που διοργανώνεται από την UEFA για τις εθνικές ομάδες γυναικών της Ευρώπης. Είναι η δεύτερη έκδοση που συμμετέχουν 16 ομάδες. Το τουρνουά φιλοξενήθηκε από την Αγγλία και αρχικά είχε προγραμματιστεί να διεξαχθεί από τις 7 Ιουλίου έως την 1η Αυγούστου 2021.  Ωστόσο, μετά την πανδημία του κορωνοϊού  και τις επόμενες αναβολές των Θερινών Ολυμπιακών Αγώνων 2020 και του UEFA Euro 2020 για το καλοκαίρι του 2021, το τουρνουά επαναπρογραμματίστηκε για τις 6 έως τις 31 Ιουλίου 2022.  Η Αγγλία φιλοξένησε για τελευταία φορά το τουρνουά το 2005, την τελευταία έκδοση με οκτώ ομάδες. 

Η Αγγλία είναι η διοργανώτρια ομάδα, η Ολλανδία είναι η υπερασπιστή της πρωταθλήτριας και η Βόρεια Ιρλανδία έλαβε μέρος για πρώτη φορά στην διοργάνωση.

Ο βοηθός διαιτητή βίντεο (VAR), καθώς και η τεχνολογία γραμμής τέρματος χρησιμοποιούνται στο τελικό τουρνουά.. 

Ο τελικός έγινε στις 31 Ιουλίου στο Στάδιο Γουέμπλεϊ του Λονδίνου και νικήτρια αναδείχθηκε η διοργανώτρια. Οι νικητές θα διαγωνιστούν στην πρώτη διοργάνωση του Κύπελλου Πρωταθλητριών Γυναικών CONMEBOL–UEFA ενάντια στις νικήτριες του Κόπα Αμέρικα Γυναικών 2022.

## Διαδικασία επιλογής διοργανωτή
Η Αγγλία ήταν η μόνη χώρα που υπέβαλε προσφορά πριν από τη λήξη της προθεσμίας. Επιβεβαιώθηκε ως οικοδεσπότης στη συνεδρίαση της Εκτελεστικής Επιτροπής της UEFA στο Δουβλίνο, Δημοκρατία της Ιρλανδίας, στις 3 Δεκεμβρίου 2018. 

## Προκριμένες ομάδες
Τον Φεβρουάριο του 2022, η ρωσική ομάδα ανεστάλη μετά την εισβολή της χώρας τους στην Ουκρανία. Η UEFA ανακοίνωσε αργότερα στις 2 Μαΐου 2022 ότι οι ρωσικές ομάδες αποκλείστηκαν από κάθε ευρωπαϊκή διοργάνωση, αποκλείοντας τη Ρωσία από την διοργάνωση. Η Πορτογαλία, την οποία η Ρωσία νίκησε στα πλέι-οφ, θα λάβει μέρος. 

Οι παρακάτω ομάδες προκρίθηκαν στην τελική διοργάνωση.

## Τελικός
Ο τελικός έγινε στις 31 Ιουλίου 2022. Η Αγγλία κέρδισε στον τελικό τη Γερμανία με 2–1 (στην παράταση).

## Τελική κατάταξη
# 
# 
# 
# 
#
# 
# 
# 
# 
# 
# 
# 
# 
# 
# 
# 20px Βόρεια Ιρλανδία

## Παραπομπές

Κατηγορία:Ευρωπαϊκό πρωτάθλημα ποδοσφαίρου γυναικών
Αρετή Μήλου

Η **Αρετή** είναι οικισμός της Μήλου. Δοικητικά υπάγεται στην τοπική κοινότητα Μήλου, του δήμου Μήλου, της περιφερειακής ενότητας Μήλου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μήλου του νομού Κυκλάδων, στο γεωγραφικό διαμέρισμα Νήσων Αιγαίου. 
## Γεωγραφία
Η Αρετή είναι πεδινός οικισμός της Μήλου. Βρίσκεται στην ανατολική είσοδο του μεγάλου όρμου της Μήλου, κοντά στο Φουρκοβούνι και σε μέσο σταθμικό υψόμετρο 80. Απέχει 7,5 χλμ. περίπου ΒΔ. της Πλάκας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Μήλου.
## Αξιοθέατα
*Η παραλία του οικισμού
## Παραπομπές

## Πηγές
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr

Κατηγορία:Χωριά της Μήλου
Κατηγορία:Χωριά της περιφερειακής ενότητας Μήλου
Αλβέρτα (φυτό)

H **αλβέρτα** (λατινική-επιστημονική ονομασία *Alberta*) είναι είναι γένος δικοτυλήδονων φυτών, που ανήκει στην οικογένεια του φυτού του καφέ, τα ερυθροδανοειδή ή ρουβιίδες. Συναντάται στη φύση στην Επαρχία Κουαζούλου-Νατάλ της Νότιας Αφρικής, όπου είναι γνωστό με την κοινή ονομασία «φλεγόμενος θάμνος του Νατάλ» (*Natal flame bush*).

## Σύντομη περιγραφή
Παρά την κοινή ονομασία της, η αλβέρτα είναι περισσότερο δένδρο παρά θάμνος. Τα φύλλα της είναι μεγάλα και τα άνθη της έχουν ροδοκόκκινο χρώμα και εκφύονται σε ταξιανθία τύπου βότρυος.

## Ταξινομική
Το γένος *Alberta* αποδείχθηκε ότι είναι παραφυλετική ομάδα με μια φυλογενετική ανάλυση. Παλαιότερα αναγνωρίζονταν αρκετά είδη στο γένος, τα περισσότερα από τα οποία μεταφέρθηκαν στο συγγενικό γένος *[[Razafimandimbisonia]]*, με την εξαίρεση του ***Alberta magna*** (**αλβέρτα η μεγίστη**). Το μοναδικό σήμερα αυτό είδος του γένους διαφοροποιείται από τα είδη της Μαδαγασκάρης, που ταξινομούνται πλέον στο γένος *Razafimandimbisonia*.

## Παραπομπές


Κατηγορία:Ερυθροδανοειδή
Κατηγορία:Χλωρίδα της Νότιας Αφρικής
Αθανάσιος Αλαφρός

Ο **Αθανάσιος Αλαφρός** ήταν αγωνιστής στην Ελληνική Επανάσταση του 1821 από τη Ρούμελη, και συγκεκριμένα από τη Γλυνίτσα της Λοκρίδας. Ο Αλαφρός ήταν ψυχογιός του Δυοβουνιώτη και διακρίθηκε για τη γενναιότητά του στις μάχες στις οποίες έλαβε μέρος, όπως στη Μενδενίτσα, στην Υπάτη, στα Βασιλικά, στη Στυλίδα, στην Αγία Μαρίνα και αλλού. Στις περισσότερες από τις μάχες ο Αλαφρός τελούσε υπό τις διαταγές του Καραϊσκάκη και τραυματίσθηκε πολλές φορές.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελίδα 613

Αλαφρος, Αθανασιος
Παγκόσμιο Πρωτάθλημα Στίβου 2022

Το **[[Παγκόσμιο Πρωτάθλημα Στίβου]] 2022**, η 18η έκδοση του θεσμού, πραγματοποιήθηκε υπό την αιγίδα της World Athletics από τις 15 έως τις 24 Ιουλίου 2022, στο Χέιγουορντ Φιλντ του Όρεγκον των ΗΠΑ.

Ήταν προγραμματισμένο να πραγματοποιηθεί στις 6-15 Αυγούστου 2021, παρόλα αυτά αναβλήθηκε για τις τελικές ημερομηνίες λόγω της πανδημίας του COVID-19 και της συνεπαγόμενης αναβολής των Θερινών Ολυμπιακών Αγώνων 2020.

Στις 11 Μαρτίου 2022, ανακοινώθηκε ένα νέο ομαδικό αγώνισμα βασιζόμενο στους βαθμούς που θα συγκεντρωθούν από τις χώρες στα ατομικά αγωνίσματα. Μετά την εισβολή της Ρωσίας στην Ουκρανία, η World Athletics απέκλεισε τη συμμετοχή των Ρώσων και των Λευκορώσων αθλητών και επισήμων σε κάθε διεθνή διοργάνωση, άρα και στο Παγκόσμιο Πρωτάθλημα.

## Αποτελέσματα
thumb|Ο τελικός των 1.500 μέτρων στο Χέιγουορντ Φιλντ.
260εσ|thumb|Το βοηθητικό γήπεδο του σταδίου, όπου οι αθλητές κάνουν την προθέρμανσή τους κατά τη διάρκεια του πρωταθλήματος.
### Άνδρες

### Γυναίκες

### Μικτό

Με αστερίσκο (*) οι αθλητές που συμμετείχαν μόνο στις προκριματικές σειρές των σκυταλοδρομιών

## Πίνακας μεταλλίων

## Παραπομπές



2022
Κατηγορία:Στίβος το 2022
Κατηγορία:Αθλητισμός στις Ηνωμένες Πολιτείες
Φρούριο του Άλαμο

Η **ιεραποστολή του Άλαμο**, γνωστή πιο απλά ως Άλαμο ήταν αρχικά γνωστή ως Ιεραποστολή Σαν Αντόνιο ντε Βαλέρο. Είναι μια ιστορική ισπανική ιεραποστολή και οχυρό που δημιουργήθηκε τον 18ο αιώνα από ρωμαιοκαθολικούς ιεραποστόλους στη περιοχή που βρίσκεται σήμερα η πόλη του Σαν Αντόνιο του Τέξας. Είναι γνωστή για τη μάχη του Άλαμο που διεξήχθη εκεί το 1836 κατά τη διάρκεια της επανάστασης του Τέξας από το Μεξικό. Σήμερα είναι ιστορικό προσκύνημα για τη πολιτεία του Τέξας, μουσείο και ως μέρος των ιεραποστολών του Σαν Αντόνιο (τέσσερα παλιά μοναστήρια/ιεραποστολές στη περιφέρεια του Σαν Αντόνιο) αποτελεί μνημείο της παγκόσμιας κληρονομιάς αναγνωρισμένο από την UNESCO.

Το οχυρό της ιεραποστολής ήταν η έδρα μιας μονάδας ισπανικού ιππικού και από εκεί πήρε την ονομασία Άλαμο. Η δε ιεραποστολή λειτούργησε και ως σχολείο και νοσοκομείο για εκχριστιανισμένους ιθαγενείς.

Κατά τη διάρκεια της επανάστασης του Τέξας ο μεξικανός στρατηγός Κος το παρέδωσε στους επαναστάτες το Δεκέμβριο του 1835. Ο μεξικανικός στρατός το επανακατέβαλε στις 6 Μαρτίου 1836 μετά από 13ήμερη πολιορκία και μάχη. Μετά την ήττα των Μεξικανών στη μάχη του Σαν Χασίντο, οι υποχωρούντες Μεξικανοί κατέστρεψαν μεγάλο μέρος του οχυρού και την εκκλησία.

Μετά από δεκαετίες εγκατάλειψης και παρακμής, το σωματείο "Κόρες της Δημοκρατίας του Τέξας" (Daughters of the Republic of Texas), ένα γυναικείο σωματείο που μέλη του είναι μόνο γενεαλογικά αποδεδειγμένα απόγονοι κατοίκων του Τέξας την περίοδο της επανάστασης, ξεκίνησε προσπάθειες προστασίας και αναστήλωσης του μνημείου και ανέλαβε επισήμως τη προστασία του το 1905. Το 2015 η πολιτεία του Τέξας ανέλαβε και πάλι το έλεγχο και τη φροντίδα του μνημείου.

## Παραπομπές


## Βιβλιογραφία
* Edmondson, J.R. (2000). *The Alamo Story-From History to Current Conflicts*. Plano, TX: Republic of Texas Press. ISBN 1-55622-678-0. OCLC 42842410
* Thompson, Frank (2005). *The Alamo*. Denton, TX: University of North Texas Press. ISBN 1-57441-194-2. OCLC 58480792
* Todish, Timothy J.; Todish, Terry; Spring, Ted (1997). *Alamo Sourcebook, 1836: A Comprehensive Guide to the Battle of the Alamo and the Texas Revolution*. Austin, TX: Eakin Press. ISBN 978-1-57168-152-2. OCLC 36783795

## Εξωτερικοί σύνδεσμοι
* 

Κατηγορία:Τέξας
Κατηγορία:Ιστορικά μνημεία
Κατηγορία:Μουσεία στις Ηνωμένες Πολιτείες
Μπιέμπζα

Ο **Μπιέμπζα** (πολωνικά: Biebrza) είναι ποταμός στη βορειοανατολική Πολωνία, δεξιός παραπόταμος του Νάρεφ. Έχει μήκος περίπου 165 χλμ. και περιοχή λεκάνης απορροής 7.051 χλμ².

Ο Μπιέμπζα έχει τις πηγές του νότια του Νόβι Ντβουρ στην Ποντλάχια και ρέει στον ποταμό Νάρεφ περίπου 3 χλμ. από τη Βίζνα. Συνδέεται με το Νέμαν μέσω Καναλιού του Αουγκούστουφ. Η λεκάνη απορροής του Μπιέμπζα χαρακτηρίζεται από ασυμμετρία: η λεκάνη απορροής της δεξιάς όχθης είναι πιο ανεπτυγμένη - 75,5% (κυρίως ποτάμια που ρέουν από την Περιοχή λιμνών στη Μαζουρία) και η λεκάνη της αριστερής όχθης είναι 24,5%.

αριστερά|μικρογραφία| Η νότια λεκάνη του ποταμού Μπιέμπζα
Ο Μπιέμπζα έχει υψηλότερη μέση ροή (34,9 μ³/δ) από το Νάρεφ πριν από την ένωση των ποταμών (32,5 μ³/δ στην Στρενκόβα Γκούρα).

## Παραπομπές


## Βιβλιογραφία
* *Przewodnik kieszonkowy, Suwalszczyzna i Podlasie*, Συλλογικό έργο, Εκδοτικός Οίκος PASCAL, Μπιέλσκο-Μπιάουα 2006 (πολωνικά)
* *Εθνικό Πάρκο Μπιέμπζα - ένας οδηγός τσέπης*, Βαρσοβία 2000 (πολωνικά)

## Εξωτερικοί σύνδεσμοι
* 

Κατηγορία:Ποταμοί της Πολωνίας
Κατηγορία:Παραπόταμοι του Νάρεφ
Πασουένκα

Ο **Πασουένκα** (πολωνικά: Pasłęka, , ) είναι ποταμός στη βόρεια Πολωνία, ο οποίος εκβάλλει στη Βαλτική Θάλασσα στη Λιμνοθάλασσα του Βιστούλα κοντά στο Μπρανιέβο. Ρέει μέσω των λιμνών Όλστιν και Μρονγκόβο και μέσω της παράκτιας περιοχής του Γκντανσκ.

Το αναφερόμενο μήκος του ποταμού ποικίλλει, ανάλογα με τις πηγές, από 169 έως 211 χιλιόμετρα. Η λεκάνη απορροής εκτείνεται σε 2.330 χλμ2.

Ο Πασουένκα χωρίζει δύο ιστορικά εδάφη: τη Βαρμία και την Άνω Πρωσία, κατά συνέπεια για αιώνες συνορεύει με την πολωνική Βαρμία και τα πολωνικά φέουδα του Τευτονικού Τάγματος και το Δουκάτο της Πρωσίας.

Το ιστορικό πολωνικό όνομα *Pasłęka* επιβεβαιώθηκε επίσημα μετά το Δεύτερο Παγκόσμιο Πόλεμο το 1949, αντικαθιστώντας το πρώην γερμανικό όνομα *Passarge*.

## Παραπομπές



Κατηγορία:Ποταμοί της Πολωνίας
Όμπρα (ποταμός)

[μικρογραφία| Ο ποταμός Όμπρα κοντά στο [Ζμπόνσιν.]]
[μικρογραφία| Ο ποταμός Όμπρα κοντά στο [Τστσιέλ.]]
Ο **Όμπρα** (πολωνικά: Obra) είναι ποταμός στη δυτική Πολωνία, παραπόταμος του ποταμού Βάρτα (στη Σκφιεζίνα), με μήκος 171 χιλιόμετρα και έκταση λεκάνης 2.760 χλμ2. Ο ποταμός είναι δημοφιλής στους λάτρεις του κανό και του καγιάκ και υπάρχει μια καθιερωμένη διαδρομή για κανό.

## Πορεία
Η πηγή του ποταμού βρίσκεται κοντά στο Γιαρότσιν, το στόμιο στον ποταμό Βάρτα στην πόλη Σκφιεζίνα. Ο Όμπρα ρέει μέσα από πολλές άλλες πόλεις, όπως οι Κσίβιν, Κόστσιαν, Ζμπόνσιν, Τστσιέλ, Μιεντζίζετς, Μπλέντζεφ και Σκφιεζίνα. Ο ποταμός ρέει επίσης μέσα από πολλές λίμνες.

## Κανό
Ο Όμπρα είναι ένα δημοφιλές ποτάμι για κανό και καγιάκ. Τα ταξίδια με κανό ξεκινούν συνήθως από το Ζμπόνσιν. Από εκεί, ο ποταμός διέρχεται από περιοχές άγριας φύσης και από την ύπαιθρο. Το ταξίδι με κανό δεν είναι ιδιαίτερα δύσκολο, με εξαίρεση μερικά δύσκολα μέρη όπου τα πεσμένα δέντρα μπορεί να προκαλέσουν αναστάτωση. Ο Όμπρα θεωρείται ευρέως ως ένα ασφαλές ποτάμι για αρχάριους.

## Το «Τέρας»
Υπάρχει μια τοπική παράδοση που συνδέεται με τον ποταμό Όμπρα. Η ιστορία τοποθετείτε κοντά στο βόρειο τμήμα του ποταμού, κοντά στο Μπλέντζεφ. Υπάρχει μια ιστορία για την ύπαρξη ενός γιγαντιαίου ψαριού στη λίμνη Τσαπλίνιετς. Το ψάρι πιστεύεται ευρέως ότι είναι ένα παλιό ψάρι που έχει μεγαλώσει σε τεράστιο μέγεθος. Άλλοι το αναφέρουν ως «Τέρας». Οι ιστορίες για τα ψάρια που τρώνε πάπιες, κύκνους, ακόμη και μικρά σκυλιά, αφθονούν.

## Παραπομπές



Κατηγορία:Ποταμοί της Πολωνίας
Κατηγορία:Παραπόταμοι του Βάρτα
Ρέγκα (ποταμός)

Ο **Ρέγκα** (πολωνικά: Rega) είναι ποταμός στο Βοεβοδάτο Δυτικής Πομερανίας στη βορειοδυτική Πολωνία, ο οποίος ρέει μέσα από την περιοχή λιμνών της Δυτικής Πομερανίας, με μήκος, σύμφωνα με διάφορες αναφορές, από 167,8 χλμ έως 199 χλμ.

Είναι ο 24ος μεγαλύτερος ποταμός στην Πολωνία. Η μέση ετήσια ροή το 1997 στις εκβολές του Ρέγκα ήταν 21,80 μ³/δ.

Λόγω των αξιών του τοπίου και της φύσης, οργανώνονται εκδρομές με κανό στον ποταμό Ρέγκα. Ο ποταμός φιλοξενεί πολλά είδη ψαριών, κυρίαρχα από τα οποία είναι η καφετιά πέστροφα, το τσιρόνι και ο λούτσος. Επίσης, στον ποταμό Ρέγκα διοργανώνονται αγώνες ψαρέματος.

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 
* Pomorski Krajobraz Rzeczny> Przebieg trasy> Rega

Κατηγορία:Ποταμοί της Πολωνίας
Ντράβα (Πολωνία)

Ο **Ντράβα** (πολωνικά: Drawa, ) είναι ποταμός και δημοφιλές υδάτινο μονοπάτι στην Πολωνία, με μήκος 192 χλμ. και επιφάνεια λεκάνης απορροής 3.291 χλμ2. Ο ποταμός ξεκινά την πορεία του στη λίμνη Ούκιελ και την τερματίζει στον ποταμό Νότετς κάτω από την πόλη Κσις Βιελκοπόλσκι. Ο Ντράβα είναι παραπόταμος στη δεξιά όχθη του Νότετς, ο δεύτερος σε μέγεθος. Η μέση κλίση του είναι 0,61% και η παροχή του 19 μ3/δ.

## Ιστορία
Από τον 14ο αιώνα, ο ποταμός χρησιμοποιείται ως οδός ναυσιπλοΐας. Από το 1700, ο Ντράβα χρησιμοποιείται για τη μεταφορά μελιού από το Ντράφσκο στη Φρανκφούρτη. Η ναυσιπλοΐα του ποταμού συνεχίστηκε μέχρι το Β΄ Παγκόσμιο Πόλεμο.

Το 1974, στη διαδρομή του ποταμού ιδρύθηκε το φυσικό καταφύγιο Ντράβα και το 1990 ο Εθνικός Δρυμός Ντράβα.

## Παραπομπές


## Εξωτερικοί σύνδεσμοι
* 
* http://www.mrowka.pl/drawa.html
* https://web.archive.org/web/20120123053451/http://www.kajaki-sikory.pl/pl/spywy/rzekadrawa
* http://www.dpn.pl/drawa

Κατηγορία:Ποταμοί της Πολωνίας
Κατηγορία:Παραπόταμοι του Νότετς
Βντα

Ο **Βντα** (πολωνικά: Wda, γερμανικά: *Schwarzwasser*), γνωστός και ως «**Μαύρο Νερό**» (πολωνικά: Czarna Woda), είναι ποταμός στη βόρεια Πολωνία, αριστερός παραπόταμος του Βιστούλα. Έχει μήκος 198 χλμ. και λεκάνη απορροής 2.325 χλμ². Εκβάλλει στον Βιστούλα κοντά στην πόλη Σφιέτσιε.

αριστερά|μικρογραφία| Κανό στον ποταμό Βντα.
Το όνομα «Μαύρο Νερό», που χρησιμοποιείται επίσης στη γερμανική παράδοση της ονοματολογίας, προήλθε πιθανώς από το χρώμα των νερών του ποταμού: σκούρο, και μερικές φορές ακόμη και μαύρο. Το χρώμα του νερού επηρεάστηκε (ή θα μπορούσε να είχε) επηρεαστεί από παράγοντες όπως οι ελώδεις ακτές, ο αριθμός των ορυκτών ενώσεων που μεταφέρει το νερό, καθώς και η εισροή λυμάτων από εργοστάσια πίσσας, που υπήρχαν ακόμη και μέχρι τον 19ο αιώνα σε χωριά δίπλα στο ποτάμι. 

Το 1840 ξεκίνησε η κατασκευή του καναλιού Βντα, πλάτους 6 μ. Η κατασκευή διήρκεσε 6 χρόνια και κόστισε 1,2 εκατομμύρια μάρκα.

## Παραπομπές


## Βιβλιογραφία
* 
* 

## Εξωτερικοί σύνδεσμοι

* [Αρχειακές φωτογραφίες του ποταμού](https://polona.pl/search/?filters=keyword:%22Wda_(rzeka)%22,public:1,hasTextContent:0) στη βιβλιοθήκη Polona

Κατηγορία:Ποταμοί της Πολωνίας
Κατηγορία:Παραπόταμοι του Βιστούλα
Πολέντα

[δεξιά|μικρογραφία| Πολέντα σερβιρισμένη με τον παραδοσιακό τρόπο σε στρογγυλή ξύλινη [επιφάνεια  κοπής.]]
μικρογραφία| Τηγανητή πολέντα με σάλτσα μαρινάρας.
Η **πολέντα** (ιταλικά: *Polenta*) είναι πιάτο με βραστό καλαμποκάλευρο που παρασκευαζόταν ιστορικά από άλλα δημητριακά. Το πιάτο προέρχεται από την Ιταλία. Μπορεί να σερβιριστεί ως ζεστός χυλός ή μπορεί να αφεθεί, να κρυώσει και να στερεοποιηθεί σε μορφή καρβελιού που μπορεί να ψηθεί, να τηγανιστεί ή να ψηθεί στη σχάρα.

Η ποικιλία των δημητριακών που χρησιμοποιείται είναι συνήθως κίτρινος αραβόσιτος, αλλά συχνά μπορεί να χρησιμοποιηθεί φαγόπυρο, λευκός αραβόσιτος ή μείγματα αυτών. Το χοντρό άλεσμα δημιουργεί μια σφιχτή, χοντρή πολέντα, ενώ το λεπτότερο άλεσμα μια απαλή, κρεμώδη πολέντα. Η πολέντα είναι βασικό στοιχείο της κουζίνας της Βόρειας Ιταλίας, της Ελβετίας και των Βαλκανίων (όπου ονομάζεται kačamak ή žganci) και, σε μικρότερο βαθμό, της Κεντρικής Ιταλίας, π.χ. Τοσκάνη. Η κατανάλωσή του παραδοσιακά συνδέθηκε με τις κατώτερες τάξεις, καθώς παλαιότερα ο χυλός καλαμποκάλευρου ήταν απαραίτητη τροφή στην καθημερινή τους διατροφή. Στη Ρουμανία, τη  Μολδαβία και τη Θεσσαλία, αυτό το πιάτο είναι γνωστό ως μαμαλίγκα.

## Ετυμολογία
Η λέξη πολέντα προέρχεται από τη λατινική λέξη *pollen* που σημαίνει «λεπτό αλεύρι», που έχει την ίδια ρίζα με τη λατινική λέξη *pulvis,* που σημαίνει «σκόνη».

## Ιστορία
Όπως είναι γνωστή σήμερα, η πολέντα προέρχεται από προηγούμενες μορφές πολτού σιτηρών (γνωστό ως *puls* ή *pulmentum* στα λατινικά) που καταναλώνονταν συνήθως από τη ρωμαϊκή εποχή. Πριν από την εισαγωγή του καλαμποκιού (αραβόσιτος) από την Αμερική τον 16ο αιώνα, η πολέντα παρασκευαζόταν από αμυλούχα συστατικά όπως φάρρο, αλεύρι από κάστανο, κεχρί, όλυρα και ρεβίθια.

## Χρόνος μαγειρέματος
Η πολέντα χρειάζεται πολύ χρόνο για να μαγειρευτεί, σιγοβράζοντας σε τέσσερις έως πέντε φορές τον όγκο του υδατικού υγρού για περίπου 45 λεπτά με σχεδόν συνεχή ανάδευση. Αυτό είναι απαραίτητο για ομοιόμορφη ζελατινοποίηση του αμύλου. Μερικές εναλλακτικές τεχνικές μαγειρέματος έχουν εφευρεθεί για να επιταχύνουν τη διαδικασία ή να μην απαιτούν συνεχή επίβλεψη. Η πολέντα γρήγορου μαγειρέματος (προμαγειρεμένη, στιγμιαία) χρησιμοποιείται ευρέως και παρασκευάζεται σε λίγα μόνο λεπτά. Θεωρείται κατώτερη από την πολέντα που παρασκευάζεται από μη επεξεργασμένο καλαμποκάλευρο και τρώγεται καλύτερα αφού ψηθεί ή τηγανιστεί.

## Παραπομπές


Κατηγορία:Εθνικά πιάτα
Κατηγορία:Τουρκική κουζίνα
Κατηγορία:Ελβετική κουζίνα
Κατηγορία:Σλοβενική κουζίνα
Κατηγορία:Σερβική κουζίνα
Κατηγορία:Μαυροβουνιακή κουζίνα
Κατηγορία:Κουζίνα της Βόρειας Μακεδονίας
Κατηγορία:Κροατική κουζίνα
Κατηγορία:Βουλγαρική κουζίνα
Κατηγορία:Αλβανική κουζίνα
Κατηγορία:Χυλοί
Κατηγορία:Ιταλική κουζίνα
Πρόσνα

Ο **Πρόσνα** (πολωνικά: Prosna) είναι ποταμός στην κεντρική Πολωνία, παραπόταμος του ποταμού Βάρτα (κοντά στο Πίζντρι), με μήκος 227 χιλιόμετρα και έκταση λεκάνης απορροής 4.917 χλμ2 (όλα στην Πολωνία).

## Πόλεις που διασχίζει
* Γκόζουφ Σλόνσκι
* Πράσκα
* Βιερούσουφ
* Γκράμπουφ νατ Πρόσνα
* Κάλις
* Χοτς

## Παραπομπές



Κατηγορία:Ποταμοί της Πολωνίας
Κατηγορία:Παραπόταμοι του Βάρτα
Κατάλογος ποταμών της Πολωνίας

Ακολουθεί κατάλογος με ποταμούς, οι οποίοι βρίσκονται τουλάχιστον εν μέρει, αν όχι ολικώς, στην Πολωνία.

## Ποταμοί κατά μήκος

## Σύστημα ποταμών

Βαλτική Θάλασσα

*Όντερ
**Βάρτα
***Νερ
***Νότετς
****Ντράβα
***Όμπρα
***Πρόσνα
***Βιντάφκα
**Λουσατιανός Νάισσε
**Μπουμπρ
**Ανατολικός Νάισσε
**Σφίνιετς
***Νιεμίτσα
***Βόουτσα
***Στουχόφσκα Στρούγκα
*Ρέγκα
*Παρσέντα
*Βιέπσα
*Σουούπια
*Γουέμπα
*Ρέντα
*Πασουένκα

Βαλτική Θάλασσα
*Βιστούλας
**Βντα
**Μπρντα
**Ντρβέντσα
**Μπζούρα
**Νάρεφ
***Φκρα
***Μπουκ
***Μπιέμπζα
**Πιλίτσα
**Βιεπς
**Σαν
***Ζουότα
***Βίσουοκ
**Βισουόκα
**Νίντα
**Ντουνάγιετς
***Πόπραντ

## Παραπομπές



Πολωνια
Κατηγορία:Κατάλογοι που αφορούν την Ευρώπη
Ούγκο (κοκτέιλ)

thumb|Σερβιρισμένο ούγκο
Το **Ούγκο** είναι ένα ελαφρώς αλκοολούχο απεριτίφ προερχόμενο από το Άλτο Άντιτζε, αλλά ευρέως διαδεδομένο στο Τριβένετο, στην Αυστρία, στην Ελβετία και στη Γερμανία, με βάση το προσέκο, το σιρόπι σαμπούκου (ή μελισσόχορτου), το σέλτζερ (ή ανθρακούχο νερό) και τα φύλλα μέντας. Η περιεκτικότητά του σε αλκοόλ είναι περίπου 8°.

## Προέλευση
Όπως αναφέρεται στα περιοδικά *Mixology* και *[[Der Spiegel]],* το Ούγκο επινοήθηκε το 2005 από τον μπάρμαν του Νατούρνο Ρόλαντ Γκρούμπερ, ως εναλλακτική στο σπριτς, και γρήγορα εξαπλώθηκε πέρα από τα σύνορα του Νοτίου Τιρόλου. Αρχικά η συνταγή περιελάμβανε τη χρήση σιροπιού μελισσόχορτου, στη συνέχεια αντικαταστάθηκε στην πράξη από σιρόπι σαμπούκου, καθώς είναι πιο εύκολα διαθέσιμο.

Το όνομα επιλέχθηκε τυχαία από τον δημιουργό του: αρχικά είχε σκεφτεί το *Όττο*, αλλά δεν του φαινόταν κατάλληλο.

## Περιγραφή και σύνθεση
Η αρχική συνταγή του Γκρούμπερ προβλέπει:

* 15 cl προσέκο
* 2 cl σιρόπι μελισσόχορτου
* μια σταγόνα σόδα
* μέντα
* για διακόσμηση: μια φέτα λάιμ

Πιο συνηθισμένη είναι η παραλλαγή με σιρόπι σαμπούκου:

* 6 cl (40%) προσέκο
* 6 cl (40%) σόδα
* 3 cl (20%) σιρόπι σαμπούκου
* φύλλα μέντας

Και στις δύο περιπτώσεις, τα υλικά χύνονται απευθείας στο ποτήρι, συνήθως ένα κύπελλο, με μερικά παγάκια.

## Παραπομπές


## Εξωτερικοί σύνδεσμοι
* 

Κατηγορία:Κοκτέιλ
Κατηγορία:Ιταλική κουζίνα
Μπρντα (ποταμός)

Ο **Μπρντα** (πολωνικά: Brda, ) είναι ποταμός στη βόρεια Πολωνία, παραπόταμος του Βιστούλα. Έχει συνολικό μήκος 245 χλμ. και λεκάνη απορροής 4.665 χλμ2 (όλα εντός της Πολωνίας).

## Πλοήγηση
Ο Μπρντα είναι μέρος της πλωτής οδού Όντερ-Βιστούλα, που συνδέει αυτούς τους δύο ποταμούς μέσω των ποταμών Βάρτα και Νότετς και του Καναλιού του Μπίντγκοστς από τα τέλη του 18ου αιώνα. Ο πλωτός δρόμος είναι πλωτός για μέτριες φορτηγίδες (κατηγορίας CEMT II) αλλά με περιορισμένο βύθισμα.

Με την επέκταση της Ευρωπαϊκής Ένωσης προς την Ανατολή, η πλωτή οδός θα μπορούσε να παίξει σημαντικό ρόλο. Είναι ένας σύνδεσμος στην πολύ μεγαλύτερη σύνδεση με την Ανατολική Ευρώπη μέσω των ποταμών Βιστούλα, Νάρεφ, Μπουκ, Μουχαβέτς, Πρίπιατ και Δνείπερου, αλλά αυτή η σύνδεση παραμένει μη πλωτή λόγω ενός φράγματος κοντά στο Μπρεστ της Λευκορωσίας.

Επί του παρόντος, μόνο περιορισμένος αριθμός σκαφών χρησιμοποιούν τον ποταμό Μπρντα και το παρακείμενο κανάλι (ωστόσο, η κίνηση ήταν σημαντικά μεγαλύτερη από τη δεκαετία του 1950 έως τη δεκαετία του 1970, και στη συνέχεια μειώθηκε σταδιακά όσο περνούσε ο καιρός).

## Τουρισμός
Ο Μπρντα είναι μια από τις πιο όμορφες διαδρομές καγιάκ στην Πολωνία. Το υδάτινο μονοπάτι έχει μήκος 233 χλμ. και περνά μέσα από δάση, λίμνες και αγρούς.

## Πόλεις που διασχίζει
* Πσεχλέβο
* Κοναζίνι
* Τουχόλα
* Κορονόβο
* Μπίντγκοστς

## Παραπομπές



Κατηγορία:Ποταμοί της Πολωνίας
Κατηγορία:Παραπόταμοι του Βιστούλα
Μόσκοου μιουλ

thumb|Μόσκοου μιουλ σερβιρισμένο σε χάλκινη κούπα
Το **Μόσκοου μιουλ** είναι κοκτέιλ επίσημα αναγνωρισμένο από την IBA. Παρασκευάζεται από βότκα, τζιτζιμπίρα και χυμό μοσχολέμονου.

## Ιστορία
Υπάρχουν δύο εκδοχές για τη γέννηση του ποτού. Η πιο αποδεκτή ανιχνεύει την προέλευσή του το 1941 στο μπαρ του ξενοδοχείου Chatham στη Νέα Υόρκη, χάρη στους επιχειρηματίες Τζον Μάρτιν και Ρούντολφ Κούνετ, ιδιοκτήτες της GF Heublein Brothers (διανομέας βότκας Smirnoff στις Ηνωμένες Πολιτείες), και τον Τζακ Μόργκαν, ιδιοκτήτη του εστιατορίου Cock'n'Bull του Χόλιγουντ στη λεωφόρο Σάνσετ (ο οποίος ήθελε να κυκλοφορήσει μπύρα τζίντζερ με την επωνυμία Cock'n'Bull). Οι τρεις τους δυσκολεύονταν να πουλήσουν τα προϊόντα τους, οπότε είχαν την ιδέα να προσπαθήσουν να τα συνδυάσουν με την προσθήκη άφθονου πάγου και  χυμό λάιμ ή λεμονιού. Τους άρεσε το ποτό που προέκυψε, ιδιαίτερα για την ξινή νότα εσπεριδοειδών.

Μια δεύτερη εκδοχή, που κυκλοφόρησε το 2007 από ένα άρθρο του Έρικ Φέλτεν που δημοσιεύτηκε στην *[[The Wall Street Journal|Wall Street Journal]]*, αποδίδει την πατρότητα του ποτού στον Γουές Πράις, μπάρμαν του Cock'n'Bull, ο οποίος έτσι βρήκε έναν τρόπο να αδειάσει τις αποθήκες του μπαρ από πλεόνασμα βότκας και τζίντζερ μπύρας. Ο πρώτος πελάτης που το γεύτηκε ήταν ο ηθοποιός Μπρόντερικ Κρόφορντ.

Όσον αφορά την ονομασία, αρχικά το κοκτέιλ ήταν γνωστό ως *Vodka Buck*, αφού ανήκει στην οικογένεια *Buck Cocktail*, δηλαδή τα ποτά που βασίζονται σε τζιτζιμπίρα. Η αλλαγή του ονόματος, σύμφωνα με ορισμένες πηγές, οφείλεται στο σχόλιο ενός εκ των δημιουργών, ο οποίος πίνοντας τις πρώτες γουλιές σχολίασε ότι το ποτό στο λαιμό «κλώτσησε σαν μουλάρι». Η πιο διαπιστευμένη εκδοχή, από την άλλη πλευρά, λέει ότι οι εφευρέτες συμφώνησαν με έναν επιχειρηματία που έπρεπε να απορρίψει μια ολόκληρη αποθήκη γεμάτη χάλκινα αντικείμενα, συγκεκριμένα κούπες 5 ουγγιών με ένα γάιδαρο χαραγμένο πάνω τους. Επομένως, ο συνδυασμός διανομής των συστατικών με το μεταλλικό κύπελλο είχε ως αποτέλεσμα την τελική ονομασία.

Η επιτυχία του κοκτέιλ «απογειώθηκε» τη δεκαετία του 1950 σε ολόκληρες τις Ηνωμένες Πολιτείες, συμβάλλοντας αποφασιστικά στη διάδοση της κατανάλωσης της βότκας Smirnoff, η οποία με τον καιρό συνέχισε να εμπορεύεται τις χάλκινες *κούπες* με τον γάιδαρο, που έγινε το τυπικό «δοχείο» κατανάλωσης του κοκτέιλ.

## Σύνθεση

* 4,5 cl βότκα
* 12 cl μπύρα τζίντζερ
* 1 cl φρέσκος χυμός λάιμ

## Παραπομπές


Κατηγορία:Κοκτέιλ
Αρί Αττικής

Το **Αρί** είναι χωριό της δημοτικής κοινότητας Κερατέας, της  δημοτικής ενότητας (τέως δήμου) Κερατέας, του δήμου Λαυρεωτικής, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*. 
## Γεωγραφία
Το Αρί είναι πεδινό, μεσόγειο χωριό στο νότιο τμήμα του νομού Αττικής. Βρίσκεται στις ανατολικές πλαγιές του υψώματος «Βαλμάς» (135 μ.), πάνω στην επαρχιακή οδό Κερατέας-Αναβύσσου, βορειοανατολικά της Αναβύσσου και σε μέσο σταθμικό υψόμετρο 60. Απέχει 52 χλμ. περίπου ΝΑ. του κέντρου της Αθήνας. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στον δήμο Κερατέας του νομού Αττικής. Με το ΦΕΚ 87Α – 07/06/2010 αποσπάστηκε από τον δήμο Κερατέας και προσαρτήθηκε στον δήμο Λαυρεωτικής.
## Παραπομπές

## Πηγές
*Χάρτες «ROAD» (Αττική 1:60.000)
*Google Earth
*eeata.gr

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Λαυρεωτικής
Ruth B.

Η **Ruth Berhe** (γεννημένη 2 Ιουλίου 1995),  περισσότερο γνωστή με το καλλιτεχνικό της όνομα **Ruth B.**, είναι Καναδή τραγουδίστρια και τραγουδοποιός από το Έντμοντον της Αλμπέρτα. Ξεκίνησε τραγουδώντας τραγούδια στο Vine στις αρχές του 2013. Τον Νοέμβριο του 2015, κυκλοφόρησε το ντεμπούτο της EP, The Intro . Στις 5 Μαΐου 2017, κυκλοφόρησε το ντεμπούτο της άλμπουμ, Safe Haven . Έχει συγκεντρώσει πάνω από 1,3 δισεκατομμύρια συνολικές ροές στο Spotify έως τον Απρίλιο του 2022. Το single της " Lost Boy " έχει συγκεντρώσει περίπου 700 εκατομμύρια ροές στο Spotify και το κανάλι της στο YouTube έχει λάβει συνολικά 461 εκατομμύρια προβολές μέχρι τον Ιούλιο του 2022.

Το τραγούδι της "Dandelions" από το *Safe Haven* έγινε μεγάλη επιτυχία το 2022, όταν έγινε δημοφιλές λόγω του TikTok και μπήκε σε διεθνή charts.

## Βιογραφία
Η Ruth γεννήθηκε και μεγάλωσε στο Έντμοντον της Αλμπέρτα. Οι γονείς της μετανάστευσαν από την Αιθιοπία τη δεκαετία του 1980. Η Berhe μιλάει άπταιστα τη μητρική γλώσσα των γονιών της, τα Αμχαρικά. Πέρασε μερικά από τα εφηβικά της χρόνια δουλεύοντας σε ένα τοπικό κατάστημα ρούχων "Reitmans" και περιέγραψε τον εαυτό της ως "εσωστρεφή" σε μια συνέντευξη στον Canadian Press  Είπε ότι ποτέ δεν ήταν η "μεγάλη γκόμενα του πάρτι".  Ενώ εργαζόταν με μερική απασχόληση, άρχισε να ασχολείται με την ανάρτηση βίντεο στο Vine. Λέει ότι επέλεξε την συγκεκριμένη υπηρεσία βίντεο επειδή χρειάστηκε λιγότερη προσπάθεια για τη μεταφόρτωση σύντομων κλιπ, σε σύγκριση με άλλες δημοφιλείς υπηρεσίες όπως το YouTube.

Η Berhe αποφοίτησε από το λύκειο Ross Sheppard το 2013. Σπούδασε στο Πανεπιστήμιο MacEwan, αλλά πήρε άδεια από τις σπουδές της για να επικεντρωθεί στη μουσική.

## Δισκογραφία

### Albums
* Safe Haven (2017)
* Moments in Between (2021)

### EP
* The Intro (2015)
* Maybe I'll Find You Again (2019)

## Επιρροές

Η Berhe έχει χαρακτηρίσει τους Lauryn Hill, The Beatles, Carole King, Grouplove, Adele, Taylor Swift και τον Ed Sheeran ως μερικές από τις μουσικές επιρροές της. Είπε πως "αυτό που έχουν κοινό όλοι οι αγαπημένοι μου καλλιτέχνες είναι ότι λένε ιστορίες (στα τραγούδια τους) και είναι κάτι που προσπαθώ και εγώ η ίδια να κάνω.", σε μια συνέντευξη της στο Idolator.

## Παραπομπές


Κατηγορία:Καναδοί τραγουδιστές
Παλόμα (κοκτέιλ)

thumb|Ένα ποτήρι παλόμα
Η **παλόμα** (στα ισπανικά paloma σημαίνει «περιστέρι») είναι κοκτέιλ με βάση την τεκίλα. Αυτό το ρόφημα παρασκευάζεται συνήθως αναμειγνύοντας τεκίλα, χυμό λάιμ και σόδα με γεύση γκρέιπφρουτ και σερβίρεται με παγάκια και μια σφήνα λάιμ. Η προσθήκη αλατιού στο χείλος του ποτηριού είναι επίσης μια επιλογή η οποια ειναι περιττη.

Εναλλακτικά, η σόδα γκρέιπφρουτ μπορεί να αντικατασταθεί με φρέσκο λευκό ή κόκκινο χυμό γκρέιπφρουτ (*jugo de toronja*) και ανθρακούχο νερό (η ζάχαρη είναι προαιρετική).

Μια απλή παλόμα είναι ένα κοκτέιλ δύο συστατικών που αποτελείται μόνο από τεκίλα και σόδα με γεύση γκρέιπφρουτ. Μια πιο περίπλοκη παραλλαγή της παλόμα είναι το κανταρίτο, το οποίο εκτός από χυμό λάιμ, έχει επίσης χυμό λεμονιού και χυμό πορτοκαλιού.

Η παλόμα είναι πιο γευστική από τον πλησιέστερο συγγενή της, το γκρέιχαουντ, που αποτελείται από χυμό γκρέιπφρουτ και είτε τζιν είτε βότκα που αναμιγνύεται και σερβίρεται με πάγο.

## Παραπομπές


Κατηγορία:Κοκτέιλ
Κατηγορία:Μεξικάνικη κουζίνα
Οττόνε Κανέλλα

Ο **Οττόνε Κανέλα** (ιταλικά: *Ottone Canella*) ήταν  Ιταλός ευγενής και πολιτικός της Δημοκρατίας της Γένοβας γενάρχης της πριγκιπικής δυναστείας των Γκριμάλντι, που ηγεμονεύει έως σήμερα στο Μονακό.

Λίγες πληροφορίες είναι γνωστές για εκείνον, ενώ υπολογίζεται ότι έζησε από τα μέσα στου 11ου μέχρι τα μέσα του 12ου αιώνα. Κατέλαβε το πολύ σημαντικό αξίωμα του υπάτου της Γένοβας το 1133..

Το όνομα του Κανέλλα περιλαμβάνεται σε  πράξη που υπογράφουν μέλη της οικογένειας των Γκριμάλντι. Παντρεύτηκε μία Αδελασία, της οποίας η καταγωγή δεν είναι γνωστή, και απέκτησε μαζί της τα εξής τέκνα: τον Ρουβάλδο, τον Μπελαμούτο, τον Οττόνε, τον Κάρολο, τον Βουλζανέτο, την Άννα και τον Γριμάλδο. Το επώνυμο «Κανέλλα», που πιθανώς να σχετίζεται με την εισαγωγή στη Γένοβα του μπαχαρικού κανέλα κατά την Α΄ Σταυροφορία, συνέχισε να υφίσταται μέχρι τον 16ο αιώνα.

Σύμφωνα με την Αμερικανίδα ιστορικό Αν Έντουαρντς: «*ήταν μια φιλόδοξη οικογένεια, που διψούσε για εξουσία και πλούτη*.  Η οικογένεια, που ανήκε στους Γιβελλίνους (υπέρ των Γερμανών Αυτοκρατόρων) στη μακροχρόνια πάλη μεταξύ των Παπών (Γουέλφοι) με την Αγία Ρωμαϊκή Αυτοκρατορία, ήρθε σε αντιπαλότητα τις οικογένειες Ντόρια και Σπινόλα (που ανήκαν στους Γουέλφους).»''

## Παραπομπές

Κατηγορία:Οίκος Γκριμάλντι
Παγκόσμιο Πρωτάθλημα Στίβου 2022 – 20 χιλιόμετρα βάδην γυναικών

Τα **[[20 χιλιόμετρα βάδην δρόμου]] γυναικών** στο Παγκόσμιο Πρωτάθλημα Στίβου 2022 πραγματοποιήθηκαν στις 15 Ιουλίου 2022, στους δρόμους του Γιουτζίν. Συμμετείχαν 41 αθλήτριες από 26 χώρες.

## Ρεκόρ

## Αποτελέσματα
### Τελικός

## Παραπομπές

20000 Γυ
Βιντάφκα

Ο **Βιντάφκα** (πολωνικά: Widawka) είναι ποταμός στην κεντρική Πολωνία, δεξιός παραπόταμος του Βάρτα, με μήκος 99,56 χλμ. και περιοχή λεκάνης απορροής 2.385 χλμ².

Οι πηγές του ποταμού βρίσκονται στους λόφους Ραντόμσκο στο νότιο τμήμα του Βοεβοδάτου Λοτζ.

## Παραπομπές


## Βιβλιογραφία
* Λεσίνσκι Α .: *Zanieczyszczenie rzeki Widawki* [στο:] "Na Sieradzkich Szlakach" No. 4 / III / 1987, σελ. 6-9

Κατηγορία:Ποταμοί της Πολωνίας
Κατηγορία:Παραπόταμοι του Βάρτα
Αριά Άρτας

Η **Αριά** είναι οικισμός της τοπικής κοινότητας Τετρακώμου, της δημοτικής ενότητας (τέως δήμου) Αθαμανίας, του δήμου Κεντρικών Τζουμέρκων, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου. 
## Γεωγραφία
Η Αριά είναι ορεινός οικισμός στο ανατολικό τμήμα του νομού Άρτας. Βρίσκεται στα υψίπεδα μεταξύ των Τζουμέρκων στα βόρεια και των ορέων Βάλτου στα νότια, κοντά στο Τετράκωμι και στις πηγές του Ρετσανορέματος, σε μέσο σταθμικό υψόμετρο 580. Απέχει 51 χλμ. περίπου ΒΑ. της Άρτας .
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Τετρακώμου του νομού Άρτας. Με το ΦΕΚ 244Α - 04/12/1997 αποσπάστηκε από την κοινότητα Τετρακώμου και προσαρτήθηκε στον δήμο Αθαμανίας. Με το ΦΕΚ 87Α - 07/06/2010 αποσπάστηκε από τον δήμο Αθαμανίας και προσαρτήθηκε στον δήμο Κεντρικών Τζουμέρκων.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας
Κεβίν Παρσεμαίν

Ο **Κεβίν Παρσεμάν** (γαλλικά: Kévin Parsemain) (γενν. 13 Φεβρουαρίου 1988) είναι Μαρτινικανός ποδοσφαιριστής, ο οποίος αγωνίζεται ως επιθετικός για την Αγιουτχαγιά Γιουνάιτεντ ΦΚ. Είναι ο πρώτος σκόρερ όλων των εποχών της Εθνικής Μαρτινίκας, με 35 γκολ.

## Σταδιοδρομία σε συλλόγους

## Εθνική ομάδα
Ο Παρσεμάν έκανε το ντεμπούτο του για την Εθνική Μαρτινίκας το 2008.

## Διακρίσεις
**Ατομικές**

* Κορυφαίος σκόρερ του Πρωταθλήματος Μαρτινίκας: 2010–11 (20 γκολ)

## Δείτε επίσης
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Μαρτινικανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Μαρτινίκας
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2013
Κατηγορία:Ποδοσφαιριστές Κυπέλλου Καραϊβικής 2014
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2017
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2019
Κατηγορία:Ποδοσφαιριστές Εβιάν-Τονόν-Γκαγιάρ
Κατηγορία:Ποδοσφαιριστές Σιάτλ Σάουντερς ΦΚ
Κατηγορία:Ποδοσφαιριστές Γιουνάιτεντ Σόκερ Λιγκ
Θόλος της Αρσινόης Β΄

thumb|Η Θόλος της Αρσινόης Β΄(288-270 π.Χ.)
Η **Θόλος της Αρσινόης Β΄** βρίσκεται στον αρχαιολογικό χώρο του Ιερού των Μεγάλων Θεών στη Σαμοθράκη. Κατασκευάστηκε μεταξύ 288-270 π.Χ. και αποτελεί το μεγαλύτερο κυκλικό οικοδόμημα στην αρχαία ελληνική αρχιτεκτονική. Η Αρσινόη Β', σύζυγος του Βασιλιά Λυσίμαχου, φέρεται ως αναθέτρια του κτιρίου σύμφωνα με αναθηματική επιγραφή που φέρει το όνομα της και σώζεται έως σήμερα στο επιστύλιο του κτιρίου. Η Θόλος με εξωτερική διάμετρο 20 μ., ύψος που ξεπερνούσε τα 12,65 μ. και πάχος θεμελίου 2,50 μ. βρίσκεται νότια του Ανακτόρου και δίπλα στην Ιερά οικία. Η θεμελίωση είναι κατασκευασμένη από πωρόλιθο, ενώ η ανωδομή από θασίτικο μάρμαρο.

Αποτελούνταν από δύο ορόφους, ένα κλειστό τύμπανο στο κάτω μέρος και ένα ψευδοπτερό από δωρικούς πεσσούς, οι οποίοι στήριζαν πλήρη δωρικό θριγκό στο πάνω μέρος. Η μνημειακή είσοδος βρισκόταν στο κάτω μέρος της νότιας πλευράς. Δεξιά της εισόδου, υπήρχαν δυο μικροί βωμοί και ένας τετράγωνος χώρος, με νερό, για τις σπονδές. Η χρήση της Θόλου παραμένει ασαφής, ενδεχομένως ήταν χώρος θυσιών και επίσημων συγκεντρώσεων κατά τη διάρκεια της μεγάλης ετήσιας καλοκαιρινής γιορτής, ενώ υπάρχει πιθανότητα ότι μέσα στη Θόλο, λάβαινε χώρα η εισαγωγική Κορυβαντική τελετουργία της θρονώσεως που αναφέρεται από τον Πλάτωνα.

## Πηγές
μικρογραφία|Θωράκιο με βούκρανα και ρόδακα του αποκατεστημένου τμήματος της στοάς εξωτερικά, Θόλος Αρσινόης Β΄ (288-270 π.Χ.), Αρχαιολογικό Μουσείο Σαμοθράκης
* http://odysseus.culture.gr/h/3/gh3560.jsp?obj_id=2510&page=2 
* Πληροφορίες  στο almaradio.gr
* https://www.diadrastika.com/2013/02/blog-post_26-27.html
* https://samothrakivillage.gr/archeological-tourism-gr/
* https://www.gtp.gr/TDirectoryDetails.asp?id=14975&lng=1
* https://www.archaiologia.gr/blog/issue/%CF%83%CE%B1%CE%BC%CE%BF%CE%B8%CF%81%CE%AC%CE%BA%CE%B7/
* https://diazoma.gr/site-assets/SAMOTHRAKI-FINAL.pdf
* https://www.theacropolismuseum.gr/sites/default/files/2020-11/Samothrace_kids.pdf
* https://www.inevros.gr/2018/07/30/20-pragmata-pou-kanoun-tin-samothraki-monadiko-nisi-sto-eidos-tou-pagkosmios/
* https://elculture.gr/samothraki-ta-mistiria-ton-megalon-theon-acropolis/

## Παραπομπές


Κατηγορία:Σαμοθράκη
Αριάνα Λακωνίας

Η  **Αριάνα** είναι οικισμός της τοπικής κοινότητας Γέρακα, της δημοτικής ενότητας (τέως δήμου) Ζάρακα, του δήμου Μονεμβασιάς, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Επιδαύρου Λιμηράς του νομού Λακωνίας, στο γεωγραφικό διαμέρισμα Πελοποννήσου. Το χωριό έχει χαρακτηριστεί παραδοσιακός οικισμός από το 2012.

## Γεωγραφία
Η Αριάνα είναι πεδινός οικισμός στο ανατολικό τμήμα του νομού Λακωνίας. Βρίσκεται στις νότιες απολήξεις του βουνού Κουλοχέρα (1.125 μ.), βόρεια του όρμου και του φερώνυμου ακρωτηρίου «Κρεμμύδι», πάνω στον επαρχιακό δρόμο Μονεμβασιάς-Κυπαρισσίου και σε μέσο σταθμικό υψόμετρο 60 μέτρα. Απέχει 91 χιλιόμετρα περίπου νοτιοανατολικά της Σπάρτης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1908 και προσαρτήθηκε στον δήμο Ζάρακος του, τέως, νομού Λακεδαίμονος. Το 1909 υπήχθη οριστικά στον νομό Λακωνίας. Το 1912 προσαρτήθηκε στην κοινότητα Ιέρακος (Γέρακα). Με το ΦΕΚ 244Α – 04/12/1997 αποσπάστηκε από την κοινότητα Ιέρακος και προσαρτήθηκε στον δήμο Ζάρακα. Με το ΦΕΚ 87Α – 07/06/2010 αποσπάστηκε από τον δήμο Ζάρακα και προσαρτήθηκε στον δήμο Μονεμβασιάς.

## Αξιοθέατα και διατηρητέα
*Ο ναός των Ταξιαρχών, βορειοανατολικά του οικισμού. Είναι μονόχωρος, καμαροσκέπαστος, με ημικυκλική αψίδα Ιερού και με νάρθηκα, ενώ καλύπτεται με δίρριχτη κεραμοσκεπή στέγη. O ναός διατηρεί ελάχιστα τμήματα της τοιχογράφησής του και στη μεγαλύτερή του έκταση είναι επιχρισμένος. Στο εικονογραφικό σύνολο παρατηρείται συνύπαρξη στοιχείων της Παλαιολόγειας και της Κομνήνειας ζωγραφικής στοιχείο που χαρακτηρίζει τα μνημεία του τελευταίου τέταρτου του 13ου αι. Σ' αυτήν την εποχή χρονολογείται το κτίσμα του κυρίως ναού, ενώ ο νάρθηκας και η στοά είναι μεταγενέστερης εποχής κτίσματα. Έχει χαρακτηριστεί διατηρητέο μνημείο
*Η βοτσαλωτή παραλία «Κόχυλας» του οικισμού, με το νησάκι «Δασκαλειό» απέναντί της
*Η μικρή σπηλιά του «Κύκλωπα»

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr
## Εξωτερικοί σύνδεσμοι
*https://www.youtube.com/watch?v=kPrlwE3bqAQ

Κατηγορία:Χωριά της περιφερειακής ενότητας Λακωνίας
Κατηγορία:Δήμος Μονεμβασιάς
Lost Society

Οι **Lost Society** είναι thrash metal συγκρότημα από τη Φινλανδία, που σχηματίστηκε το 2010. Αποτελείται από τον τραγουδιστή/κιθαρίστα Σάμι Ελμπάνα, τον ρυθμικό κιθαρίστα Άρτου Λεσόνεν, τον μπασίστα Μίρκο Λέχτινεν και τον μπασίστα Ταπάνι Φάγκερστρομ.

## Ιστορικό
Το 2012 μετά από μία καλή συμμετοχή στον διαγωνισμό συγκροτημάτων GBOB κέρδισαν ένα συμβόλαιο με την Nuclear Blast Records. Το 2013 κυκλοφόρησαν το πρώτο άλμπουμ τους με τίτλο *Fast Loud Death.* Την ίδια χρονιά έκαναν περιοδεία με τους Children of Bodom. Το 2014 κυκλοφόρησαν το δεύτερο άλμπουμ, *Terror Hungry,* το οποίο έφτασε στο #6 των Φινλανδικών τσαρτ*.* Το 2016 κυκλοφόρησαν το τρίτο άλμπουμ, *Braindead*, που έφτασε στο #3 των τσαρτ. Το 2020 ο ντράμερ Όσι Παάνανεν έφυγε από το συγκρότημα και αντικαταστάθηκε από τον Ταπάνι Φάγκερστρομ. Την ίδια χρονιά κυκλοφόρησαν το τέταρτο άλμπουμ, *No Absolution,* που έφτασε στο #4 των Φινλανδικών τσαρτ.

## Μέλη

### Τώρα

* Σάμι Ελμπάνα – τραγούδι, κιθάρα (2010-σήμερα)
* Άρτου Λεσόνεν  – τραγούδι, ρυθμική κιθάρα (2011-σήμερα)
* Μίρκο Λέχτινεν – φωνητικά, μπάσο (2011-σήμερα)
* Ταπάνι Φάγκερστρομ – ντραμς (2020-σήμερα)

### Πρώην μέλη

* Όσι Παάνανεν – ντραμς (2011-2020)

Αρχείο:20160709 Ballenstedt RockHarz Lost Society 0034 Lost Society.jpg|alt=|Σάμι Ελμπάνα
Αρχείο:Lost Society Rockharz 2016 01.jpg|alt=|Άρτου Λεσόνεν
Αρχείο:Lost Society Rockharz 2016 06.jpg|alt=|Μίρκα Λέχτινεν


## Δισκογραφία

### Άλμπουμ

* *Fast Loud Death* (2013)
* *Terror Hungry* (2014)
* *Braindead* (2016)
* *No Absolution* (2020)

### Σινγκλ

* "Trash All Over You" (2013)
* "I Am the Antidote" (2015)
* "Braindead" (2016)
* "No Absolution" (2019)
* "Deliver Me" (2019)
* "Into Eternity" feat Apocalyptica (2019)
* "Artificial" (2020)

* "112" (2022)
* "Stitches" (2022)

## Παραπομπές


Κατηγορία:Φινλανδικά heavy metal συγκροτήματα
Ανδρέας Καλίνσκης-Ροΐδης

Ο **Ανδρέας Καλίνσκης-Ροΐδης** (Αθήνα, 1868) ήταν αξιωματικός του Ελληνικού Στρατού.

Πατέρας του ήταν ο Ευστράτιος Ροΐδης, ο οποίος ανήκε σε μια από τις παλαιότερες αθηναϊκές αριστοκρατικές οικογένειες. Η μητέρα του ήταν κόρη του Πολωνού φιλέλληνα Άντζεϊ Καλίνσκι (πολωνικά: Andrzej Kallinski, εξελληνισμένος ως Ανδρέας Καλίνσκης), ο οποίος πολέμησε στην Ελληνική Επανάσταση και έγινε γραμματέας των Βασιλέων Όθωνα και Γεωργίου Α΄, και της Ελένης Σέκερη, κόρης του εμπόρου και ηγετικού μέλους της Φιλικής Εταιρείας, Παναγιώτη Σέκερη. Ο Καλίνσκης σπούδασε στη Γερμανία και μπήκε στον Ελληνικό Στρατό το 1887 ως ανθυπασπιστής ιππικού. Συμμετείχε στο εκστρατευτικό σώμα που στάλθηκε στην Κρήτη κατά τον Ελληνοτουρκικό πόλεμο του 1897, στους Βαλκανικούς Πολέμους και στη Μικρασιατική Εκστρατεία, όπου, ως στρατηγός, διοικούσε τη μοναδική μεραρχία ιππικού του Ελληνικού Στρατού. Αποστρατεύτηκε με τον βαθμό του αντιστράτηγου.

Ο γιος του, Ανδρέας Καλίνσκης, έγινε επίσης αξιωματικός, φτάνοντας στο βαθμό του υποστράτηγου. Πολέμησε στον Ιερό Λόχο Μέσης Ανατολής κατά τη διάρκεια του Β΄ Παγκοσμίου Πολέμου και στη συνέχεια έπαιξε ηγετικό ρόλο στην ίδρυση των Λόχων Ορεινών Καταδρομών. Η κόρη του, Μαρία, παντρεύτηκε τον Στρατάρχη και πρωθυπουργό Αλέξανδρο Παπάγο.

## Παραπομπές


Κατηγορία:Έλληνες στρατηγοί
Κατηγορία:Έλληνες πολωνικής καταγωγής
Κατηγορία:Στρατηγοί του Ελληνικού Στρατού